Emgannoù an Dieubidigezh, miz Eost: d’ar 16 e voe kemeret Saint-Pierre-sur-Dives, bet distrujet gant ar bombezadegoù, gant Skos ar 51 Rannlu Troadegiezh Highland. Er memes koulz eo tapet Falaise gant Kanadianed ar 6th Infantry Brigade. A-gleiz d’ar Skosiz e ya Saozon an 49 Rannlu Troadegiezh West Riding war-raok war-zu Mézidon. Daoust d’un enep-tagadenn alaman eo kemeret Canon gant an 49 Rejimant Anavezadenniñ e dibenn ar beurevezh. Goude merenn eo taget pontoù an Dives gant ar 70 Brigadenn E fin an abardaevezh emañ ar Vreizhveurizh e rakkerrioù Mézidon. A-hed an noz e tenn ar c’hanolioù alaman eus Mirbel ouzh soudarded ar 1st Battalion Tyneside Scottish. D’ar 17 en em stal pennoù at rejimant skosat e Kastell ar Breuil e Mézidon. Kilañ a ra an 858 Rejimant Greunadourion alaman.